รมต.ว่าการกระทรวง ตปท.อเมริกัน Hillary Clinton สิ้นสุดการเดินทางเยือนจีนแล้ว
รัฐมนตรีว่าการกระทรวงการต่างประเทศสหรัฐ Hillary Clinton สิ้นสุดการเดินทางเยือนประเทศจีน ซึ่งรวมถึงการประชุมร่วมกับเจ้าหน้าที่จีน และผู้
ที่ประเทศจีนรัฐมนตรีว่าการกระทรวงการต่างประเทศสหรัฐ Hillary Clintonเข้าร่วมในงานบริการสังคมกับโบสถ์คริสต์ร่วมพูดคุยในเครือข่ายเว็บไซต์และพบปะกับผู้นำสตรีในกรุงปักกิ่ง ก่อนที่จะเดินทางออกจากประเทศจีนในวันอาทิตย์สำหรับการร่วมพูดคุยในเว็บไซต์นั้นจัดขึ้นโดย นสพ.ภาษาอังกฤษของทางการจีน Chinadaily โดยก่อนหน้านี้ เว็บไซต์ของ China dailyได้แพร่ภาพวีดีโอที่มีการตั้งคำถามจำนวนมากให้รัฐมนตรีว่าการกระทรวงการต่างประเทศสหรัฐตอบ คำถามที่ถามรัฐมนตรีคลินตันในวีดีโอดังกล่าวเน้นที่เรื่องความสัมพันธ์ของสหรัฐกับจีนภายใต้รัฐบาลอเมริกันชุดประธานาธิบดีบารัคโอบาม่า รวมทั้งประเด็นเรื่องสิ่งแวดล้อมและความท้าทายในการเป็นผู้นำสตรีและในวันนี้ รัฐมนตรีคลินตันยังได้พบปะกับผู้นำองค์กรประชาสังคมจีนซึ่งรวมถึงแพทย์หญิง เก๊า เหย้า เจียผู้ทำงานด้านการรักษาโรคเอดส์ให้แก่ประชาชนรากหญ้ามาเป็นเวลามากกว่า 10 ปีโรคเอดส์คือสาเหตุที่ทำให้คนจีนเสียชีวิตมากที่สุดสาเหตุหนึ่ง เมื่อวันเสาร์ รัฐมนตรีฮิลลารี่คลินตัน พบปะกับประธานาธิบดีหู จิ่นเท้า และนายกรัฐมนตรีเหวิน เจียเป่าเธอกล่าวว่าทั้งสองประเทศได้ตกลงในหลักการเรื่องการเจรจาเชื่อมความสัมพันธ์ทางเศรษฐกิจแบบทวิภาคีในอนาคตซึ่งเธอหวังว่า ผู้นำสหรัฐและผู้นำจีนจะสามารถประกาศรายละเอียดเรื่องนี้ อย่างเป็นทางการได้ในการประชุมเศรษฐกิจกลุ่มประเทศ จี20 ที่กรุงลอนดอนในเดือนเมษายน และในวันเสาร์รัฐมนตรีต่างประเทศอเมริกันแถลงต่อผู้สื่อข่าว ภายหลังพบปะกับรัฐมนตรีต่างประเทศจีนหยาง เจีย ฉือ ว่าสหรัฐ และจีนจะร่วมมือกันพัฒนาและใช้เทคโนโลยีพลังงานสะอาดซึ่งออกแบบเพื่อเร่งให้เกิดการลดปริมาณก๊าซคาร์บอนไดออกไซด์ในสองประเทศ รัฐมนตรีคลินตันกล่าวว่าเทคโนโลยีเพื่อพลังงานสะอาด เป็นสิ่งจำเป็นในการพัฒนาเศรษฐกิจแบบยั่งยืนของสองประเทศและเพื่อแก้ไขปัญหาสภาพบรรยากาศโลกเปลี่ยนแปลงซึ่งเป็นปัญหาเร่งด่วนทางด้านรัฐมนตรีว่าการกระทรวงการต่างประเทศจีน ยืนยันว่าจีนพร้อมแล้ว ในการเพิ่มความร่วมมือด้านพลังงานและสิ่งแวดล้อมกับสหรัฐ และว่าทั้งสองประเทศควรร่วมมือกัน ต่อสู้กับวิกฤตการเงินโลกในปัจจุบันด้วยการใช้นโยบายเศรษฐกิจมหภาคและควรทำงานร่วมกันเพื่อให้ผลการประชุมกลุ่มประเทศ จี20 ออกมาเป็นบวก รัฐมนตรีหยางยังบอกด้วยว่าทั้งสองฝ่ายได้หารือ ในประเด็นเรื่องสิทธิมนุษยชนและว่าทั้งสองประเทศมีความเห็นที่ค่อนข้างแตกต่าง ในเรื่องนี้เนื่องจากความแตกต่างทางประวัติศาสตร์ สังคมและวัฒนธรรม อย่างไรก็ตามรัฐมนตรีหยางกล่าวว่ารัฐบาลจีนจะยังคงให้ความร่วมมือในการเจรจา เรื่องสิทธิมนุษยชนกับสหรัฐในพื้นฐานเรื่องความเท่าเทียม และการไม่ก้าวก่ายกิจการภายในของกันและกัน จีนคือจุดหมายสุดท้ายในการเยือนเอเชีย4 ประเทศของรัฐมนตรีฮิลลารี่ คลินตัน ถือเป็นการสิ้นสุดการเดินทางเยือนต่างประเทศครั้งแรกของนางคลินตันในตำแหน่งรัฐมนตรีว่าการกระทรวงการต่างประเทศสหรัฐ